Kuboshwe owesilisa ngokungena emzini womculi odumile | News24Cape Town – Owesilisa kubikwa ukuthi uboshiwe waphinde wabekwa icala lokuba sendaweni okungafanele abe kuyona kulandela ukutholakala kwakhe esemzini womculi waphesheya odumile, uRihanna.Okhulumela i-NYPD, ukuqinisekisile ku-E! News ukuthi uSalmir Feratovic, oneminyaka engu-22 ubudala, ubhoshwe endlini kaRihanna ngoLwesibili, ngemuva kokutshelwa ngaphambili ukuthi akavumelekile kule ndlu yalo saziwayo.Yize noma amaphoyisa engazange akubalule ukuthi kunokuxhumana okukhona phakathi kukaFeratovic noRihanna, ngaphambilini ngoMashi, indoda enegama elifanayo yaphawula odabeni olwalumayelana nalo mculi kuFacebook.Udaba olwashicilelwa kuHollywood Life lwalumayelana nokuthi kungani lo mculi oneminyaka engu-26 ubudala anqaba ukubuka isiqephu lapho elingisa khona isigameko socansi emdlalweni kamabonakude, iBates Motel.Le ndoda yabe isiphawula ngokuthi: “Kungani engekho nami?”Lokhu bekungesikhona okokuqala uFeratovic eboshelwa ukungena endaweni ngaphandle kwemvume.Ngokombiko we-E!, useke waboshwa izikhathi eziningi ngaphambilini okubalwa nongoMeyi 2016 ngamacala okungena kuyo kanye le ndlu kaRihanna.
